laion/Wikipedia-Exotic huggingface dataset:
חוזה הפרשים

חוזה הפרשים (באנגלית: CFD Contract for Difference) הוא חוזה בין שני צדדים, המתואר בדרך כלל כ"קונה "ו"מוכר", הקובע כי הקונה ישלם למוכר את ההפרש בין הערך הנוכחי של נכס לבין שוויו במחיר זמן החוזה (אם ההפרש שלילי, המוכר משלם במקום זאת לקונה). חוזה הפרשים הוא בעצם מכשיר פיננסי שמבוסס ועוקב אחרי המחיר של מכשירים פיננסים וניירות ערך אחרים, והקונה לא באמת קונה את הנכס הפיננסי (מט"ח, מדד, מניה, סחורה וכו') ואינו הבעלים שלה בשום שלב. החוזה הוא על ההפרש בין מחיר הנכס במועד פתיחת העסקה לסגירתה. הכלי רלוונטי בעיקר למסחר בטווח זמן קצר. חוזה הפרשים הוא מכשיר השקעה משוכלל המבוסס על מינוף ובדומה לאופציה יש אפשרות להפסדים משמעותיים. חוזי הפרשים פותחו במקור בראשית בשנות ה-90 של המאה ה-20 בלונדון כסוג של החלפת מניות (עסקת החלף) הנסחרות בשולי רווח נמוכים. המצאת חוזי הפרשים, מיוחסת לשני בנקאים מבנק UBS Warburg. הם שימשו בתחילה קרנות גידור ומשקיעים מוסדיים כדי לגדר בצורה חסכונית את חשיפתם למניות בבורסה לניירות ערך בלונדון, בעיקר מכיוון שהם נדרשו לרווחיות קטנה בלבד. יתרה מזו, מכיוון ששום מניה פיזית לא החליפה ידיים, הם גם נמנעו ממס בולים בבריטניה. בסוף שנות התשעים החלו חוזי הפרשים להיסחר גם על ידי סוחרים קמעונאיים והציבור הרחב. הם זכו לפופולריות על ידי מספר חברות בבריטניה, שהקימו פלטפורמות סחר מקוונות חדשניות שהקלו על הצגת מחירים וסחר בזמן אמת. החברה הראשונה שעשתה זאת הייתה GNI ושירות המסחר שלה GNI Touch, שנרכשה מאוחר יותר על ידי חברת MF Global. מיד אחר כך החלו לפעול IG Markets ו-CMC Markets. בסביבות שנת 2001, מספר ספקי פלטפורמת המסחר בחוזי הפרשים הבינו שהייתה להם השפעה כלכלית זהה ל"הימורי מרווחים" (Spread betting), פרט לכך שרווחי "הימורי מרווחים" פטורים ממס רווחי הון. מרבית הספקים השיקו גם פעילות "הימורי מרווחים" על מכשירים פיננסיים במקביל לסחר בחוזי הפרשים. בבריטניה שוק חוזי ההפרשים ושוק "הימורי מרווחים" על מכשירים פיננסיים במובנים רבים היה זהה. עם זאת, בשונה מחוזי הפרשים, שיוצאו למספר מדינות שונות, "הימורי מרווחים", ככל שהיא מסתמכת על יתרון מס ספציפי למדינה, נותרו בעיקר תופעה של בריטניה ואירלנד. ספקי המסחר בחוזי הפרשים החלו להתרחב לשווקים מעבר לים, החל מאוסטרליה ביולי 2002 על ידי IG Markets ו-CMC Markets. הם הפכו זמינים באוסטרליה, אוסטריה, קנדה, קפריסין, צרפת, גרמניה, הונג קונג, אירלנד, ישראל, איטליה, יפן, הולנד, לוקסמבורג, נורווגיה, פולין, פורטוגל, רומניה, רוסיה, סינגפור, דרום אפריקה, ספרד, שוודיה, שווייץ, טורקיה, בריטניה וניו זילנד. הם אינם מורשים במספר מדינות אחרות - ובמיוחד בארצות הברית, שם, בשל כללים של הוועדה לניירות ערך ולבורסות, חוזי הפרשים אינם יכולים להיסחר על ידי משקיעים קמעונאיים. גיא רונן, תוכן מקודם, מינוף של עשרות ואף מאות אחוזים: נצלו את התנודתיות בשווקים באמצעות מסחר בחוזה הפרשים, באתר TheMarker‏, 26 בספטמבר 2019 CFD/ חוזה הפרשים – כל מה שצריך לדעת, באתר גלובס, 29 באוגוסט 2018 סוחרים? משקיעים בבורסה? מה זה CFD? והאם הוא רלבנטי עבורכם?, באתר Funder פאנדר פורטל קרנות נאמנות קופות גמל קרנות השתלמות קרנות פנסיה, ‏2020-11-02 מה זה CFD והאם כדאי לסחור בהם?, באתר INSIDERS אבישי בן משה, CFD- חוזה הפרשים - המדריך המלא! |, באתר הון, ‏2015-04-05 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
יוסי בן דוד (פזמונאי)

יוסי בן דוד (נולד ב-1966) הוא פזמונאי, מפיק מוזיקלי ומלחין ישראלי. בן דוד נולד במושב שער אפרים ליצחק ושרה בן דוד. במהלך נערותו עבד בשירותו של בן דודו הזמר חיים משה והכיר את עולם המוזיקה תוך כדי. את צעדיו הראשונים כמפיק מוזיקלי החל כשניהל זמר אלמוני בזמנו בשם פיני חדד, הפיק לו אלבום כתב והלחין לו את השיר "עינייך השחורות" והביא אותו לפריצה עם השיר "לא לבד" שכתב והלחין אביחי מליחי. אחרי תקופתו עם חדד, פתח בן דוד חברת הפקות על שמו בה ייצג את הזמר לידור יוספי וכתב לו ולבן דודו - חיים משה את השיר "תני לי", ועם השיר "ראש בראש" שכתב והלחין. לאחר מכן כתב את השיר "אל תלכי לי" לזמר אייל גולן. בו בזמן הפיק את האוסף המצליח "שניים סוכר" שכללו דואטים שרבים מהם נכתבו או הולחנו על ידי בן דוד בו השתתפו זמרים רבים. לאחר מכן, פתח אולפן הקלטות ברמת גן וצירף לשירותו את נאור סינואני שעבד בתחילה כטכנאי הקלטה באולפנו. משם המשיך להפיק את האוסף שניים סוכר וגם את האוסף "עבודה עברית" שרים עוזי חיטמן לזכרו של עוזי חיטמן. לאייל גולן: "הוזה אותך מולי", "ימים יגידו", "אל תלכי לי", "על חבל דק", "אל תלכי", "את שלי אני שלך", "נראתה לאחרונה" לליאור נרקיס: "אתן לך שנים" ,"העיניים שלי", "תרקדי" לליאור נרקיס וחיים משה: "אותך לצידי" לחיים משה: "סלחי לי" לעומר אדם: "מאושרת" לעופר לוי ואייל גולן: "רצתי אחרייך" לאבי סינואני: "רציתי להגיד לך", "מה קורה איתך" לשרית חדד: "כמו סינדרלה", "בא לי", "אהבה בתוכי" ועוד יוסי בן דוד, באתר "פזמונט" מילים לשירים של יוסי בן דוד, באתר "שירונט"
מתי גלעד

מתי גלעד (נולד ב-18 בינואר 1989) הוא בסיסט, מפיק מוזיקלי ומלחין ישראלי. חבר בלהקות "ג'יין בורדו" ו"לולה מארש". גלעד הוא בוגר רימון בית ספר למוסיקה. ב-2012, בעת שלמד ברימון בית ספר למוסיקה, הקים עם דורון טלמון הרכב מוזיקלי, יחד עם שני חברים נוספים, כדי להשתתף בתחרות להקות בבית הספר. באותה שנה, פרשו החברים האחרים בהרכב, למעט טלמון והצטרף אל ההרכב הגיטריסט אמיר זאבי ושם ההרכב שונה ל"ג'יין בורדו". באותה שנה, החל לפעול כחבר בהרכב "אלישע בנאי וארבעים השודדים". בשנת 2013 הקימה המוזיקאית עדי-קשת כהן את להקת "BearMoonTree" עם גלעד והגיטריסט יובל וילנר (כוכבת על). בשנת 2015 הוציא ההרכב מיני-אלבום. הלהקה הופיעה על במות שונות בארץ, ביניהן פסטיבל "Tune In". בשנת 2014 הוציאה הלהקה את אלבום הבכורה שלה הנושא את שמה. מן האלבום בלטו השירים "איך אפשר שלא", "עינב" ו"וויסקי". שלוש שנים מאוחר יותר יצא אלבומה השני של הלהקה. בסמוך לפעילותו בג'יין בורדו, פעיל גלעד גם בהרכב האינדי-פופ "לולה מארש". אשתו היא הזמרת דורון טלמון ולהם בת אחת, היא גם חברתו ללהקת "ג'יין בורדו" והסולנית. הם מתגוררים בתל אביב. מתי גלעד, ברשת החברתית אינסטגרם מתי גלעד, דף שער בספרייה הלאומית עידו שחם, עכבר העיר, להקת ג'יין בורדו ניצחה את המבקרים, באתר הארץ, 14 ביולי 2017 "רגע לפני שהם עולים על הגל"- ציפי פישר על ההופעה של ה-"BearMoonTree" בפנקס הקטן - Columbus Music Magazine, באתר Columbus Music Magazine, ‏באוקטובר 2014 דודי פטימר, ‏איך הפך "לולה מארש" לאחד ההרכבים המצליחים בחו"ל, באתר מעריב אונליין, 29 באוגוסט 2017
הקורפוס ה-14 (ארצות הברית)

הקורפוס ה-14 (באנגלית: XIV Corps) הוא קורפוס של צבא ארצות הברית שלחם במהלך מלחמת העולם השנייה. הקורפוס הופעל בדצמבר 1942 והועמד תחת פיקודו של אלכסנדר פאץ', והחליף את דיוויזיית הנחתים הראשונה שספגה אבדות כבדות בקרב גוודלקנל. הקורפוס שכלל את דיוויזיית הנחתים השנייה, הדיוויזיה ה-23 והדיוויזיה ה-25, לחם בשלב הסופי של קרב גוודלקנל, עד לגירוש היפנים מהאי. במהלך המערכה באיי שלמה ובקרבות על האי ניו ג'ורג'יה. ב-15 בדצמבר של אותה שנה נשלח הקורפוס בפיקוד אוסקר גריסוולד למערכה בבוגנוויל והחליף שם את קורפוס הנחתים ה-1 של רוי גייגר. הקורפוס התבסס בראש החוף של בעלות הברית באי בוגנוויל. בין ה-9 ל-17 במרץ 1944 פתחו היפנים במתקפת-נגד רחבת ממדים כנגד ראש החוף. הקורפוס של גריסוולד הגן עליו בחירוף נפש, תוך הסבת אבדות רבות ליפנים, שנסוגו לאחר הקרב לצפון ולדרום האי. באפריל החלו האמריקאים להרחיב בהדרגה את ראש הגשר. לאחר מכן נשלח להילחם במערכה בפיליפינים כחלק מהארמייה השישית של וולטר קרוגר, שם פעל הקורפוס עד לסיום המלחמה. בשנת 1957 הופעל הקורפוס מחדש במיניאפוליס, מינסוטה, והוא היה פעיל עד לפירוקו בשנת 1968. הדיוויזיה מוכרת בשמה "דיוויזיית אמריקל"
I Cry When I Laugh

I Cry When I Laugh (בעברית: אני צוחקת כשאני בוכה) הוא אלבום הבכורה של הזמרת-יוצרת הבריטית ג'ס גלין. האלבום יצא לאור ב-21 באוגוסט 2015 על ידי חברות התקליטים אטלנטיק רקורדס ווורנר מיוזיק גרופ. האלבום הגיע למקום הראשון במצעד האלבומים הבריטי. מידע על האלבום I Cry When I Laugh באתר MusicBrainz מידע על האלבום I Cry When I Laugh באתר AllMusic האלבום I Cry When I Laugh באתר ספוטיפיי האלבום I Cry When I Laugh באתר יוטיוב I Cry When I Laugh, Discogs (באנגלית) Official Albums Chart Top 100 | Official Charts Company, www.officialcharts.com (באנגלית) Gold & Platinum, RIAA (באנגלית) "British album certifications – Jess Glynne – I Cry When I Laugh". British Phonographic Industry. Retrieved 21 October 2016. Select albums in the Format field. Select Platinum in the Certification field. Type I Cry When I Laugh in the "Search BPI Awards" field and then press Enter. Charts analysis: Jess Glynne sophomore album races to No.1 | Analysis | Music Week, www.musicweek.com Gold/Platinum, Music Canada (באנגלית) "I Cry When I Laugh (Deluxe) by Jess Glynne". iTunes Store (IE). Apple Inc. I Cry When I Laugh by Jess Glynne (באנגלית בריטית), נבדק ב-2020-04-26 "I Cry When I Laugh by Jess Glynne". iTunes Store (CA). Apple Inc. נבדק ב-15 בספטמבר 2015. {{cite web}}: (עזרה) "I Cry When I Laugh by Jess Glynne". iTunes Store (US). Apple Inc. נבדק ב-15 באוגוסט 2015. {{cite web}}: (עזרה) "I Cry When I Laugh by Jess Glynne". iTunes Store (AU). Apple Inc. נבדק ב-14 בספטמבר 2015. {{cite web}}: (עזרה) "I Cry When I Laugh by Jess Glynne". iTunes Store (DE). Apple Inc. נבדק ב-14 בספטמבר 2015. {{cite web}}: (עזרה) "I Cry When I Laugh de Jess Glynne" (בצרפתית). iTunes Store (FR). Apple Inc. נבדק ב-14 בספטמבר 2015. {{cite web}}: (עזרה)
מכבי הלסינקי

מכבי הלסינקי (בפינית: Urheiluseura Makkabi, מילולית: "מועדון ספורט מכבי") הוא מועדון ספורט יהודי רב-ענפי שהוקם ב-4 בנובמבר 1906 בהלסינקי, פינלנד. הוא אחד ממועדוני הספורט היהודיים הראשונים שהוקמו בעולם, ונשארו לפעול עד היום, ולמעשה מועדון הספורט הוותיק ביותר שפעיל ברציפות. כיום פעילויות הספורט במועדון מתמקדות בבאולינג, קטרגל, כדורסל ופלורבול. קבוצת מכבי הלסינקי נוסדה ב-1906 תחת השם Stjärnan, והייתה לאחת מקבוצות הספורט היהודיות הראשונות בעולם. המועדון נוסד על ידי יעקב הירשוביץ. ענף ההתעמלות ופירמידות אנושיות היה הענף הראשון של המועדון. בשנת 1930 שיחקה קבוצת הכדורגל של המועדון בליגה הבכירה של פינלנד, ובשנת 1932 החליף המועדון את שמו לשם הנוכחי, מכבי הלסינקי, לאחר קבלה לתנועת מכבי העולמית. מכבי הלסינקי השתתפה בכל המכביות מהמכביה השנייה ב-1935. בין הספורטאים המפורסמים שהתאמנו במועדון ניתן לציין את אליאס כץ אלוף אולימפי (פריז 1924) ושיאן עולם, הירש דריסין (אנ') אצן אולימפי (פריז 1924), אברהם טוקזייר סגן אלוף פינלנד (1938) בריצת 100 מטר ושני אחיו, התאום משה טוקזייר והאח הצעיר יעקב טוקזייר אלופי פינלנד בהרמת משקולות ואיסי ברן (אנ') (הלסינקי 1952) בריצת 100 מטר. מדיה וקבצים בנושא מכבי הלסינקי בוויקישיתוף "מכבי הלסינקי" יקבל את פני נבחרתנו לאולימפיאדה, הַבֹּקֶר, 22 ביוני 1952 "מכבי הלסינקי" מציין 70 שנה להיווסדו, דבר, 29 באוקטובר 1976 עולם יהודי - הלסינקי: בית הכנסת ו"מכבי" בני 80, מעריב, 26 בדצמבר 1986
צרפת באירוויזיון 1983

צרפת באירוויזיון 1983 השתתפה עם השיר "Vivre" בביצועו של גי בונה. בשנה זו רשת הטלוויזיה France 2 הייתה בפעם הראשונה אחראית על צרפת באירוויזיון, תחרות הגמר הלאומית לבחירת הנציג הצרפתי לאירוויזיון נערכה ב-20 במרץ 1983 והונחתה על ידי ז'אן-פייר פוקו ומארי מרים. מתוך ארבע עשר השירים שהשתתפו נבחר הזוכה על ידי פאנל של צופי טלוויזיה באמצעות שיחת טלפון בה הם התבקשו להצביע עבור השיר האהוב עליהם. גמר צרפת-1983
לשכת החקירות (טאיוואן)

לשכת החקירות של משרד המשפטים (סינית מסורתית: 法務部調查局) היא סוכנות ממשלתית לחקירות פליליות, ביטחון פנים וסיכול ריגול המדווחת לשר המשפטים של הרפובליקה הסינית (טאיוואן). הלשכה מנוהלת על ידי מנכ"ל בדרגת שר. הלשכה נועד להגן על המדינה מפני ריגול, חתרנות פנימית המסכנת את ביטחונה, ניהול חקירות פליליות ומאבק בפשיעה חמורה ומאורגנת. לשכת החקירות הוקמה בשנת 1928 ובתחילה נקראה בשם הלשכה המרכזית לחקירות וסטטיסטיקה הכפופה לוועד המנהל המרכזי של המפלגה הלאומית הסינית (קוומינטנג). באותה תקופה זכתה הלשכה לכינוי "ג'ונג-טונג" (zh: 中 統), כלומר הסטטיסטיקה המרכזית. בשנות השלושים והארבעים היא נשאה באחריות לאיסוף מודיעין וסיכול ריגול. עד שנת 1949 הוקמה הלשכה כסוכנות ממשלתית כחלק ממשרד הפנים. בשנת 1956 הועברה הסוכנות לידי משרד המינהל השיפוטי (zh: 司法 行政 部) והשתלטה על מרבית תפקידי סיכול ריגול במדינה. בשנת 1980 הועברה הסוכנות למשרד המשפטים. בשל הרקע ההיסטורי שלה, בתחילה כל משרדי השטח שלה היו צריכים לפעול באנונימיות אך בהמשך נבדקה מסורת זו והוחלט כי על כל יחידות הלשכה להיות שקופות לציבור ולמרות שמדובר ברשות אכיפת חוק, הלשכה עדיין ממלאת תפקידי איסוף מודיעין, אך מתמקדת בעיקר במודיעין פנים בטייוואן. מאז 30 באוקטובר 1998, תפקידי הלשכה הוגדרו מחדש על ידי צו של הפרלמנט לפיו מוטל על הלשכה: להתנגד לכל הפרעה פנימית. לסכל ריגול זר. למנוע דליפה של חומר מסווג לאומי. להילחם בשחיתות בכל שירות אזרחי. מאבק בסחר לא חוקי בסמים. מניעת פעילות של ארגוני פשע מאורגן. מאבק בפשעים כלכליים ניהול חקירות ביטחון פנים ביצוע משימות או מטלות בענייני ביטחון לאומי והגנה על האינטרסים הלאומיים. מדיה וקבצים בנושא לשכת החקירות בוויקישיתוף אתר האינטרנט הרשמי של לשכת החקירות (בסינית) אתר האינטרנט הרשמי של לשכת החקירות (באנגלית) לשכת החקירות, ברשת החברתית פייסבוק לשכת החקירות, סרטונים בערוץ היוטיוב לשכת החקירות לשכת החקירות באתר GlobalSecurity.org איגוד החוקר לרפורמה בלשכת החקירות הלאומית
Always In Between

Always In Between (בעברית: תמיד בין לבין) הוא אלבום האולפן השני של הזמרת-יוצרת הבריטית ג'ס גלין. האלבום יצא לאור ב-12 באוקטובר 2018 על ידי חברת התקליטים אטלנטיק רקורדס. האלבום הגיע למקום הראשון במצעד האלבומים הבריטי. מידע על האלבום Always In Between באתר MusicBrainz מידע על האלבום Always In Between באתר AllMusic האלבום Always In Between באתר Discogs האלבום Always In Between באתר ספוטיפיי טובי גד, לואי בלן, מארק ראלף, ג'ון ריאן, פרד אגיין Always In Between, Discogs (באנגלית) Official Albums Chart Top 100 | Official Charts Company, www.officialcharts.com (באנגלית) "British album certifications – Jess Glynne – Always In Between". British Phonographic Industry. Retrieved 26 April 2019. Select albums in the Format field. Select Platinum in the Certification field. Type Always In Between in the "Search BPI Awards" field and then press Enter.
ג'ון הודג'

ג'ון ריד הודג' (באנגלית: John Reed Hodge;‏ 12 ביוני 1893 – 12 בנובמבר 1963) היה קצין מעוטר מאוד של צבא ארצות הברית בדרגת גנרל. המשימה האחרונה שלו לפני פרישתו הייתה כראש שרותי שדה בצבא. הודג' נולד ב-12 ביוני 1893 בגולקונדה, אילינוי, למד בבית המכללה למורים בדרום אילינוי ובאוניברסיטת אילינוי. לאחר שסיים תוכנית לאינדוקטרינציה של קצינים בבית הספר למועמדים לקצינים של צבא ארצות הברית בפורט שרידן, הוא הוסמך כלוטננט משנה בחיל הרגלים בשנת 1917. הוא שירת במלחמת העולם הראשונה בצרפת ובלוקסמבורג. הודג' נשאר בצבא לאחר תום המלחמה, לימד מדעי צבא באוניברסיטת מדינת מיסיסיפי בשנים 1921–1925 ובוגר בית הספר לחי"ר בשנת 1926. לאחר שירות בהוואי סיים את לימודיו במכללה לפיקוד ולמטה, מכללת המלחמה בצבא ובית הספר הטקטי לחיל האוויר. בתחילת מלחמת העולם השנייה שימש הודג' כראש המטה של הקורפוס ה-7 בפיקודו של רוברט ריצ'רדסון הבן, הממוקם בקליפורניה כחלק מפיקוד ההגנה המערבי. הוא הועלה לדרגה הזמנית של בריגדיר גנרל ביוני 1942 והועבר לדיוויזיה ה-25 בהוואי, שם מונה לסגנו של ג'וזף לוטון קולינס. הדיוויזיה ה-25 נשלחה מעבר לים לגוודלקנל בנובמבר 1942. הודג' נשאר עם הדיוויזיה ה-25 עד אפריל 1943, אז הועלה לדרגת מייג'ור גנרל והועבר לפיקוד הזמני על הדיוויזיה ה-43, שם החליף את ג'ון ה. הסטר, שהיה מותש מהקרב. הודג' פיקד על הדיוויזיה ה-43 במהלך הלחימה בצפון איי שלמה ועוטר במדליית השירות המצוין על שירותו. לאחר שלושה חודשי שירות עם הדיוויזיה ה-43, הודג' קיבל את הפיקוד על הדיוויזיה ה-23 באיי פיג'י, ולאחר מכן פיקד עליה במהלך המערכה בבוגנוויל. הודג' מונה למפקד הקורפוס ה-24 החדש שהופעל בהוואי והשתתף בקרב לייטה במסגרת המערכה בפיליפינים ובהמשך בקרב אוקינאווה. הוא קיבל מדליות שירות מכובדות עבור כל אחד מהקרבות הללו. הודג' הועלה לדרגה זמנית של לוטננט גנרל ביוני 1945. בשנים 1945–1948 היה הודג' המושל הצבאי של קוריאה הדרומית תחת ממשל צבא ארצות הברית בקוריאה (USAMGIK). הוא לקח את כוחותיו לקוריאה בהוראת הגנרל דאגלס מקארתור, ונחת באינצ'ון ב-9 בספטמבר 1945. הוא היה הקצין שקיבל את כניעתם של כל הכוחות היפניים בקוריאה מדרום לקו רוחב 38 צפון. לאחר מכן חזר הודג' לפורט בראג, צפון קרוליינה, ופיקד על הקורפוס ה-5 משנת 1948 עד 1950. לאחר פרוץ מלחמת קוריאה בשנת 1950, הוא מונה למפקד הארמייה השלישית, שמוקמה בארצות הברית, ולא לחם בקוריאה. הודג' זכה לקידום לדרגת גנרל ב-5 ביולי 1952, והמשימה הסופית שלו לפני פרישתו הייתה כראש שרותי השדה בצבא בשנים 1952–1953. הודג' פרש משירות צבאי ב-30 ביוני 1953 ונפטר בוושינגטון הבירה ב-12 בנובמבר 1963. מדיה וקבצים בנושא ג'ון הודג' בוויקישיתוף ג'ון הודג', באתר "Find a Grave" (באנגלית)
ג'וזפה מצואולי

ג'וזפה מצואולי (באיטלקית: Giuseppe Mazzuoli; ‏1644, וולטרה – 1725, רומא) היה פסל איטלקי. שעבד בסגנון הבארוק של ברניני. מצואולי נולד בוולטרה החל את הכשרתו בסיינה אבל רוב שנות יצירתו היו ברומא שם הוא נכנס לסדנתו של ארקולה פראטה והיה תלמידו היחיד של מלכיור גאפה וכמו פראטה גויס לעיתים קרובות לסייע לברניני בפרויקט מצבת אלכסנדר השביעי. בשנת 1702 קלמנס האחד עשר והחשמן פמפילי יצאו עם תוכנית לפסלים בגודל טבעי של שנים-עשר השליחים עבור בזיליקת יוחנן הקדוש בלטראנו. לצורך כך גויסו פסלים מובילים. על מצואולי הוטל לפסל את פיליפוס הקדוש במימון הארכיבישוף מווירצבורג, מצואולי סיים את הפסל בשנת 1711 וכמו לשאר הפסלים ניתן למצואלי רישום של קרלו מראטי הצייר החביב על קלמנס האחד עשר ואשר היה עליו להעבירו לפסל. בין השנים 1700–1710 יצר מצואולי את פסל מות אדוניס על פי מטמורפוזות של אובידיוס. אדוניס נפצע על ידי חזיר בר ששלח אליו ארס אל המלחמה ודימם למוות באופן הרואי. מות אדוניס בארמיטאז' פרוטומה של החשמן ברנרדינו פּאנצ'אטיקי במוזיאון ויקטוריה ואלברט מות מרים המצרית במוזיאון בודה מדיה וקבצים בנושא ג'וזפה מצואולי בוויקישיתוף
הקורפוס ה-24 (ארצות הברית)

הקורפוס ה-24 (באנגלית: XXIV Corps) הוא קורפוס של צבא ארצות הברית שלחם במהלך מלחמת העולם השנייה. הקורפוס הופעל ב-8 באפריל 1944 בהוואי, והועמד תחת פיקודו של ג'ון הודג'. הקורפוס לחם בקרב לייטה במסגרת המערכה בפיליפינים ובהמשך בקרב אוקינאווה, שם היו תחת פיקודו הדיוויזיות ה-7, ה-96, ומאוחר יותר אף הדיוויזיה ה-77. בספטמבר 1945, לאחר כניעת יפן, עבר הקורפוס לקוריאה, שם נותר בתפקיד חיל כיבוש עד לפירוקו ב-25 בינואר 1949. בשנת 1968 הופעל הקורפוס מחדש בפורט הוד, טקסס, אשר החליף את הקורפוס הזמני וייטנאם, אשר הוקם במהלך מתקפת טט. מאוחר יותר נשלח הקורפוס לדרום וייטנאם, שם פעל עד לשנת 1970, ובשנת 1972 פורק הקורפוס.
מד לחץ

האם התכוונתם ל... ברומטר – מכשיר המיועד למדידת לחץ הסביבה מנומטר – מכשיר המיועד למדידת לחץ במערכת מסוימת
Open Arms (שיר של ג'ורני)

Open Arms (בעברית: זרועות פתוחות) הוא סינגל שהוקלט על ידי הלהקה האמריקאית ג'ורני, מתוך אלבום האולפן Escape ומתוך הפסקול של הסרט "רוק בחלל". פסקול הסרט יצא בשם, Heavy Metal: Original Film Soundtrack. השיר הגיע למקום השני במצעד הבילבורד הוט 100. Open Arms (בעברית: זרועות פתוחות) הוקלט מחדש בשנת 1995, על ידי הזמרת-יוצרת האמריקאית מריה קארי. השיר יצא לאור באותה השנה בה הוקלט, על ידי חברת התקליטים קולומביה רקורדס, כסינגל מתוך אלבום האולפן החמישי שלה, Daydream. השיר הגיע למקום השביעי במצעד השירים שבאירלנד. כבר בצאתו, זכה השיר להצלחה רבה כאשר נכנס אל העשיריות הפותחות במצעדים שבממלכה המאוחדת, אירלנד, וניו זילנד. בסוף שנת 1996, דורג השיר במקום ה-161 במצעד שירי השנה המצליחים ביותר בהולנד לאותה השנה. ההופעה של מריה קארי עם השיר זכתה להצלחה רבה כאשר צברה למעלה מ-6.5 מיליון צפיות. מידע על היצירה "Open Arms" באתר מיוזיק בריינז Open Arms (Journey song) Various - Riding High - The Original Film Soundtrack, Discogs (באנגלית) Journey, Billboard Gold & Platinum, RIAA (באנגלית) Gold/Platinum, Music Canada (באנגלית) Mariah Carey - Open Arms, Discogs (באנגלית) Mariah Carey - Daydream, Discogs (באנגלית) The Irish Charts - All there is to know, irishcharts.ie Artists, www.officialcharts.com (באנגלית) The Irish Charts - All there is to know, irishcharts.ie charts.org.nz - Mariah Carey - Open Arms, charts.nz YEAR END CHART, www.top40web.nl Mariah Carey - Open Arms (Live)
Sweetheart

Sweetheart (בעברית: מותק או מתוקה) הוא סינגל שהוקלט על ידי הראפר האמריקאי ג'רמיין דופרי, ביחד עם הזמרת-יוצרת האמריקאית מריה קארי. השיר יצא לאור ב-6 באוקטובר 1998, על ידי חברות התקליטים קולומביה רקורדס וסו סו דאף, כסינגל מהאלבומים Life in 1472 ו-#1's. השיר הגיע למקום ה-14 במצעד השירים שבהולנד. השיר נכתב במקור על ידי רייני דייוויס ופיט וורנר והולחן על ידי פיט קסלר ודייוויס. כמו כן, המבצעת המקורית של השיר היא רייני דייוויס עצמה. את הגרסה המחודשת של השיר הפיקו ג'רמיין דופרי ומריה קארי בעצמם. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות. סטיבן תומאס ארלוויין מ-Allmusic הפנה כלפי השיר ביקורת חיובית. כאשר ביקר את השיר במסגרת אלבומה #1's של קארי, הוא טען שהוא לא משתווה לשאר השירים שם. ג'ון דולן מ-Citypage כתב כי "דופרי ומלכת הפופ מריה קארי מצליחים להביא שיר טוב שמתאים לרדיו". דייוויד בראון מ-Entertainment Weekly, הפנה כלפי השיר ביקורת, תוך ששם דגש בעיקר על הבתים של קארי. מידע על היצירה "Sweetheart" באתר מיוזיק בריינז גרסאות נוספות ל"Sweetheart" באתר SecondHandSongs סרטון השיר "Sweetheart" באתר יוטיוב Mariah Carey - Sweetheart, Discogs (באנגלית) Mariah Carey - Sweet Heart, Discogs (באנגלית) Stichting Nederlandse Top 40, Top 40 week 47 van 1998, Top40.nl (בהולנדית) Rainy Davis - Sweetheart, Discogs (באנגלית) Jermaine Dupri (Ft. Mariah Carey) – Sweetheart (באנגלית), נבדק ב-2020-04-26 The Essential Mariah Carey, נבדק ב-2020-04-26 Life in 1472 - Jermaine Dupri | Songs, Reviews, Credits | AllMusic (באנגלית אמריקאית), נבדק ב-2020-04-26 #1's - Mariah Carey | Songs, Reviews, Credits | AllMusic (באנגלית אמריקאית), נבדק ב-2020-04-26 Just So So Stories | City Pages, web.archive.org, ‏2015-02-26 Jermaine Dupri Presents Life in 1472, EW.com (באנגלית)
שוגר דדי

שוגר דדי (באנגלית: Sugar daddy) הוא כינוי לגבר המעניק כספים, מתנות או גמול חומרי אחר, בתמורה לקשרים חברתיים. מקבל ההטבה מכונה לעיתים שוגר בייבי. אופי מערכת היחסים של ה"שוגר דדי" עם מקבל ההטבות עשוי לכלול יחסי מין או להתאפיין באינטימיות, אך לא תמיד זהו המצב.[דרושה הבהרה] הגורם המשלם בקשר בדרך כלל עשיר ומבוגר יותר. המונח שוגר מאמי, המתאר "שוגר דדי" ממין נשי, נמצא אף הוא בשימוש, אך פחות. על פי נתוני אתר המשמש פלטפורמת היכרויות ליחסים מסוג זה, משנת 2015, ארצות הברית היא המדינה שבה המספר הרב ביותר של מערכות יחסים מסוג זה, ולאחריה קנדה, בריטניה, אוסטרליה וקולומביה. יש סוציולוגים שקוראים להוקיע תופעה זו ולהתייחס אליה כזנות. יש הרואים בתופעת ה"שוגר דדי" בתור המקבילה המודרנית לתופעת הקורטיזנה שהייתה נפוצה במאה ה-19, שהיו סוג של זונות צמרת, "עם לקוחות עשירים או מהמעמד העליון". ב-11 באפריל 2018 עבר בסנאט האמריקאי "החוק למניעת סחר מין" (אנ'), ובעקבותיו נסגרו אתרי היכרויות רבים שפעלו בארצות הברית לייסוד מערכות יחסים מסוג זה. ג'יגולו כתבה בנושא באתר Tweets Nelson, Rochelle (6 בנובמבר 2014). "'Sugar Baby' Reveals Why Married Men Cheat With Her For Thousands Of Dollars (VIDEO)". Huffington Post. {{cite web}}: (עזרה) Pardiwalla, Anahita (20 באפריל 2016). "Sugaring: A New Kind of Irresistible". Huffington Post. {{cite web}}: (עזרה) Ayalon, Liat, and Ateret Gewirtz-Meydan. "Senior, mature or single: A qualitative analysis of homepage advertisements of dating sites for older adults." Computers in Human Behavior 75 (2017): 876-882. ‏"Meaning of sugar daddy in English". Cambridge Dictionary. 30 במרץ 2019. נבדק ב-30 במרץ 2019. {{cite web}}: (עזרה) Juan Fernández, Jorge de (2019). "El fenómeno sugar babies". 21. La Revista Cristiana de Hoy. 1029: 38–41. Lawson, Leidra (2002). Sugar Daddy 101: What You Need to Know If You Want to be a Sugar Baby (באנגלית). Sugar Daddy 101. ISBN 9780972760805. Cole, Samantha (23 במרץ 2018). "Craigslist Just Nuked Its Personal Ads Section Because of a Sex-Trafficking Bill". ‏Vice (באנגלית). נבדק ב-9 באוקטובר 2019. {{cite web}}: (עזרה)
דקל דביר

דקל דביר (נולד ב-12 באפריל 1987) הוא מתופף, מפיק מוזיקלי ומוזיקאי ישראלי. דקל דביר נולד וגדל בכפר סבא לאם ספרנית ואב רואה חשבון. בגיל שמונה התחיל ללמוד לנגן בתופים. הוא למד תחילה כלי הקשה קלאסיים בקונסרבטוריון העירוני למוזיקה ולמחול בכפר סבא ובהמשך עבר למערכת תופים. בתקופה זו התעמק בג׳אז, ובהמשך גם ברוק אנד רול, פופ ופאנק. לאחר סיום לימודיו במגמת המוזיקה של תיכון כצנלסון בכפר סבא, שירת בצבא בלהקה הצבאית של חיל החינוך. לאחר סיום שירותו הצבאי החל דביר להתמקצע, ללמוד ולעסוק באופן מקצועי בתחום המוזיקה. בשנת 2004 הצטרף ללהקת Famous People והיה חבר בלהקה מספר שנים, במהלכן הוציאה הלהקה שני אלבומים. ב-2005 הצטרף ללהקת המוזיקה היהודית רמזיילך, יחד איתה הוציא שני אלבומים: את האלבום "Ramzailech" בשנת 2011 ואת השני "Tsuzamen" ב 2015. ב-2008 היה חבר בלהקת הרוק "LeChuk". ב-2009 הוציאו את אלבומם הראשון וב 2012 את אלבומם השני. בשנת 2008 דביר עבר להתגורר בארצות הברית בעקבות קבלתו ללימודי מוזיקה במכללת לוס אנג'לס למוזיקה (LAMA) שם קיבל מלגת לימודים. על סגל המורים שלו נמנו בין היתר מתופפי-על, כמו: ג׳ו פורקארו, טוני אינזלקו, רלף האמפרי ועוד. לאחר סיום לימודי המוזיקה חזר לארץ ופתח בקריירה מוזיקלית פעילה. הוא ניגן בהפקות שונות, מחזות זמר ותוכניות טלוויזיה. דביר ניגן ושיתף פעולה עם מוזיקאים ואומנים שונים, בין היתר: עילי בוטנר וילדי החוץ, נורית גלרון, שלמה גרוניך, שפיטה, הרכב הרוק המתקדם project RNL ועוד. בשנת 2010 הצטרף ללהקת הגרובטרון. בשנת 2013 הצטרף ללהקת האינדי פופ הישראלית "לולה מארש" והיה חבר בלהקה כעשור. בשנת 2019 יצא אלבום הבכורה של פוטו מריאנה, דביר שותף ללחן, העיבוד וההפקה המוזיקלית לשיר ״ערים״ באלבום. כיום הוא מופיע עם הזמר ישי ריבו בארץ ובעולם. במקביל הוא משתף פעולה עם יוצרים שונים מתחום המוזיקה, בעיקר בהקלטת תופים וכלי הקשה והפקה מוזיקלית. דביר הוא בן זוגה של הזמרת-יוצרת רותם שפי ושותף בהפקה המוזיקלית של שיריה, ולהם בת. מדיה וקבצים בנושא דקל דביר בוויקישיתוף דקל דביר, ברשת החברתית פייסבוק דקל דביר, במסד הנתונים הקולנועיים IMDb (באנגלית) דקל דביר, באתר אפל מיוזיק (באנגלית) דקל דביר ברשת החברתית אינסטגרם בן שלו, להקת "לולה מארש" מעוררת תהודה באירופה עוד לפני שהוציאה אלבום, באתר הארץ, 23 בדצמבר 2015 ערוץ 7, החדש של ישי ריבו: כתר מלוכה, באתר ערוץ 7, ‏2020-04-01